S-a alăturat lotului național de seniori în 1998. Împreună cu Serghei Șarikov și Stanislav Pozdniakov a fost laureat cu aur pe echipe la Jocurile Olimpice din 2000 de la Sydney, după ce Rusia a trecut de Franța în finală. Pentru acest rezultat a fost numit maestru emerit al sportului. Cu echipa Rusiei a fost și triplu campion mondial (în 2001, 2002 și 2005) și cvintuplu campion european (în 2000, 2001, 2002, 2003 și 2008). La individual a fost laureat cu bronz la Campionatul Mondial din 2006 de la Torino și campion european în 1997.